钦定古今图书集成/理学汇编/学行典/第119卷 > 朱子大全集 > 《答程正思》
## 钦定古今图书集成/理学汇编/学行典/第119卷 > 朱子大全集 > 《答程正思》

所论“放心”之说甚善。且更如此存养体验，久久纯熟，
又须见得存养省察不是两事也

又

向见《王、谢论》，大意甚善。但论此两人实事太草草，恐
看得史书未熟，亦不可不加意。今日正要见得此两
人功少罪多处，方见儒者《大学》功用之实耳。所谕心
说，亦恐未精。大抵此心有正而无邪，故其存则正，而
亡则邪耳。